દક્ષિણ ગુજરાતની સાથે ડાંગમાં શરુ થયેલા વરસાદના કારણે 16 કોઝવે ડૂબી જવાથી લોકો સંપર્ક વિહોણા બન્યા છે. વાહન વ્યવહાર ઠપ થઈ જવાના કારણે લોકો એકથી બીજી જગ્યા પર જઈ શકતા નથી. સ્થાનિક ન્યૂઝ ચેનલના રિપોર્ટ પ્રમાણે ડાંગના કેટલાક ગામો ભારે વરસાદ બાદ સંપર્ક વિહોણા બન્યા છે. હવામાન વિભાગની આગાહી મુજબ આગામી દિવસોમાં સૌરાષ્ટ્ર સહિત કચ્છ અને દિવ, દમણના વિસ્તારોમાં ભારે પવન સાથે વરસાદ થવાની સંભાવના વ્યક્ત કરવામાં આવી છે. આગામી બે દિવસ દરમિયાન એટલે કે 23 અને 24 તારીખ દરમિયાન ઉત્તર ગુજરાત અને સૌરાષ્ટ્ર, કચ્છમાં હળવો વરસાદ થવાની સંભાવના વ્યક્ત કરવામાં આવી છે.